kardosdrur/scandi-wiki huggingface dataset:
Heksesabbat

Heksesabbat var, ifølge europæisk folketro og katolsk tradition i middelalderen og senere, en fest eller samling af hekse, det vil sige troldkvinder og -mænd, der mødte Djævelen og hans dæmoner. Sådanne sammenkomster foregik angivelig som natlige "sabbatsfejringer" og "messer" på øde pladser, for eksempel på bjerget Bloksbjerg i Tyskland. Hvor der var vilde orgier med sex, menneskeofringer og rituel fejring af Djævelen, som gerne optrådte som gedebuk med store horn; her fik hans tjenerne ordre, indgik kontrakter og udførte afskyelige handlinger. Sammenkomsterne fandt sted flere gange om året og på bestemte tidspunkter, ofte på julenat, men også i påsken, valgborgs- eller sankthansnat. Til sabbatten kom heksene flyvende på kosteskafter, husdyr, smådæmoner eller mennesker, ofte ved hjælp af en speciel heksesalve, eller ved at omforme sig til dyr eller fugle.

Eksterne kilder og henvisninger 

 Ordnet.dk
 Den Store Danske

Hekseri
Folketro
Ritualer
Vienotība

Vienotība (Enhed) er et liberalt-konservativt politisk parti fra Letland, grundlagt som en valgalliance mellem partierne Jaunais laiks (Ny Tid), Pilsoniskā savienība (Borgerunionen) og Sabiedrība Citai Politikai (Selskabet for en anden politik) den 6. marts 2010. Den blev efter sigende grundlagt i et forsøg på at danne en modvægt til den venstreorienterede alliance Saskaņas Centrs (Harmonicentrum), som var blevet styrket i meningsmålinger og valg, mens de andre højreorienterede partier Tautas partija (Folkepartiet), Tēvzemei un Brīvībai/LNNK (For fædreland og frihed/LNNK) og Latvijas Pirmā Partija/Latvijas Ceļš (Letlands førende parti/Letlands Vej) blev under spærregrænsen på 5%.

Den 6. august 2011 blev alliancen omdannet til et decideret politisk parti.

Kildehenvisninger

Eksterne henvisninger 
 Officiel hjemmeside 

Politiske partier i Letland
Konservative partier
Etableret i 2010
Godthåb Sogn

Godthåb Sogn henviser til flere artikler:
 Godthåb Sogn (Aalborg Kommune) – et sogn i Aalborg Kommune
 Godthaabs Sogn (Godthåb sogn) – et sogn i Frederiksberg Kommune
Pakistan International Airlines

Pakistan International Airlines er det nationale flyselskab i Pakistan. Selskabet er ejet af den pakistanske stat, og har hub og hovedkontor på Jinnah International Airport i den pakistanske storby Karachi. Selskabet startede flyvningerne i 1946 under navnet Orient Airways.

Historie 
11. marts 1955 skiftede selskabet navn til Pakistan International Airlines Corporation. Samme år åbnede PIA sin første internationale rute, der gik til fra Karachi til London Heathrow Airport via Cairo International Airport og Leonardo da Vinci Airport i Rom, fløjet med tre nyindkøbte Lockheed L-1049C Super Constellations.

Pakistan International Airlines havde i august 2011 46 fly i flåden. Selskabets seks Boeing 747 fly vil alle blive udfaset i december 2011. Derefter vil ni Boeing 777 var de største fly i PIAs flyflåde.

Eksterne henvisninger 

 Pakistan International Airliness officielle hjemmeside  

Flyselskaber fra Pakistan
Etableret i 1946
Statsejede virksomheder
Cēsu Alus

Cēsu Alus  er et bryggeri og producent af alkoholiske drikkevarer i Cēsis i det nordøstlige Letland. Da bryggeriets rødder menes at datere sig tilbage til 1590, anses Cēsu Alus for at være det ældste bryggeri i Baltikum og i Norden.

Historie 
I 1590 nævnes brygning af øl for første gang i Cēsis Borgs bogholderi. Det første bryggeri lå i selve slottet. I første halvdel af det 17. århundrede blev bryggeriet flyttet til slottets tredje bak. I 1878 blev det historiske bryggeris nuværende bygninger opført, og bryggeriet blev etableret under ejerskab af grev Emanuel Sievers. I 1922 tilbagekøbte flere iværksættere fra Cēsis bryggeriet fra Sievers og etablerede aktieselskabet Augļu dārzs (Frugthaven). I 1940 blev aktieselskabet Augļu dārzs nationaliseret. I 1976 etableredes en industriel ølproduktion, som også omfattede bryggerier i Naukšēni og Gulbene. I 1995 privatiseredes Cēsu Alus og blev atter et aktieselskab. I 1999 blev Cēsu Alus købt af den finske øl- og drikkevareproducent Olvi. I juli 2001 blev et nyt bryggerianlæg indviet i Cēsis med en kapacitet på 20 millioner liter øl. I 2003 var Cēsu Alus den næststørste øl-producent i Letland.

Kildehenvisninger

Eksterne henvisninger 
 Officiel hjemmeside 

Cēsis
Drikke fra Letland
Bryggerier i Letland
Rossiya

Rossiya Airlines er et flyselskab fra Rusland. Selskabet er ejet af den russiske stat, og har hub og hovedkontor på Pulkovo Airport i den russiske storby Sankt Petersborg. Selskabet startede flyvningerne i 2006 efter en fusion. Flyselskabet opererer kommercielle rute-og charterflyvninger fra Sankt Petersborg og Moskva, og VIP-flyvninger for den russiske regering. Det er Rossiya der står for driften og flyvning af Ruslands præsidents faste fly.

Historie 
Selskabet blev stiftet i 2006 efter en fusion mellem det Moskva-baserede selskab af samme navn og Pulkovo Aviation Enterprise fra Sankt Petersborg. 

I sommeren 2011 fløj selskabet til over 90 destinationer, primært med udgangspunkt fra Moskva og Sankt Petersborg. London Gatwick Airport var eneste rute til England, ligesom der blandt andet og var en rute til Stockholm og Københavns Lufthavn. Rossiya havde ingen oversøiske destinationer på det kommercielle rutekort.

Flyflåde

Kommerciel drift 
Rossiyas flåde til den kommercielle rutetrafik består af (december 2010):

Regerings fly 

Rossiyas flåde af fly beregnet for den russiske stat er (december 2010):

Eksterne henvisninger 

 Rossiya Airliness officielle hjemmeside

Referencer 

Flyselskaber fra Rusland
Etableret i 2006
Statsejede virksomheder fra Rusland
Jonals Co.

Jonals Co. var et dansk fotografisk kollektiv, som var den første reklamefotografiske virksomhed i landet, og som spillede en væsentlig rolle i dansk fotografi i 1920'erne, 1930'erne og senere.

Grundlæggeren af Jonals Co. var Hermann Alfred Georg Nielsen (9. august 1881 i Viborg – 1947), som af ukendte årsager antog efternavnet Bente og kaldte sig Herman Bente. Han var gift med Emma Rigmor Bente (18. januar 1885 i København – 28. oktober 1918). Han kom først til at arbejde for det gamle tidsskrift Illustreret Tidende og blev siden en moderne fotograf i USA og Storbritannien. Herman Bente var ikke tilhænger af pictorialismen, men foretrak et nøgternt og sagligt fotografi. Han udgav bogen Fornuftig Amatør Fotografi (1938). Bente var også den sidste redaktør af det danske fototidsskrift Amatør Fotografen, som udkom i årene 1912 til 1919, idet han var redaktør fra april til december 1919.

Firmaet blev grundlagt af Herman Bente i 1926. Firmanavnet, Jonals Co. konstruerede Herman Bente af sine to sønners navne, Jan og Jol. Herman Bente var efter alt at dømme den toneangivende fotograf i firmaet, men alle firmaets fotografer satte firmanavnet under deres billeder. Derfor ved ingen i dag, hvem der har været mester for det enkelte fotografi.

Firmaet var nyskabende ved at fotografere industriprodukter. Jonals Co. gengav således Kay Bojesens legetøj, glas fra Holmegaard Glasværk og anden brugskunst fra perioden. Det udførte reportageoptagelser fra danske industrivirksomheder (fx Stjernen), arkitekturfotografi af Arne Jacobsens og Vilhelm Lauritzens moderne bygninger, modefotografi taget i forbindelse med stormagasinernes mannequinopvisninger, topografiske optagelser samt en lille samling fotomontager. Jonals Co. bidrog til bogen Britisk Brugskunst fra 1933 med tekst af Steen Eiler Rasmussen, gennem anmeldelser og artikler om fotografi samt som arrangør af bl.a. den internationale udstilling Moderne Fotografi på Kunstindustrimuseet i 1930.

Derudover producerede Jonals Co. fotografier til tidsskriftet Helhesten, hvor fotograferne på surrealistisk vis viser et abstrakt ekspressionistiske billedunivers som konkurrence til andre kunstarter.

Firmaet lå i Bredgade 76 i København og fortsatte efter Herman Bentes død.

Kun få negativer fra Jonals Co. har overlevet, idet en stor samling reklamenegativer formentlig blev ødelagt ved en brand i 1973. Der er kun bevaret meget få papirkopier i offentlige og private arkiver.

I 2000 blev der afholdt en udstilling af værker af Jonals Co. på Gammel Holtegaard og Holstebro Kunstmuseum kurateret af Mette Kia Krabbe Meyer.

Litteratur 
 Jonals Co. og det moderne fotografis gennembrud i Danmark, Gammel Holtegaard 2000.

Se også 
 Aage Strüwing

Kilder 
 Charlotte Christensen, "Fagre nye fotoverden", Dagbladet Information, 16. marts 2000. Online
 Herman Bente i Den Store Danske

Fotografer fra Danmark
Etableret i 1926
Tidligere virksomheder i København
Frederiksstaden
Curino

Curino er en comune (kommune) i Biella i den italienske region Piemonte, lokaliseret omkring 70 km nordøst for Turin og omkring 12 km nordøst for Biella. Den 31. December 2004, havde byen et indbyggertal på 480 og et areal på 21.4 km².

Pray grænser op til følgende kommuner: Brusnengo, Casapinta, Crevacuore, Masserano, Mezzana Mortigliengo, Pray, Roasio, Soprana, Sostegno, Trivero, Villa del Bosco. Postnummeret for byen er 13060, og områdekoden er 015.

Demografi

Kilder

Eksterne henvisninger 

Byer i Piemonte
Biella (provins)
Finn Carlsen

Finn Carlsen (14. oktober 1920 i Klampenborg – 21. marts 1996 på Bornholm) var en dansk billedhugger, keramiker og maler.

Finn Carlsen nedsatte sig i 1948 som keramiker i Vedbæk og boede fra 1963 til sin død i det lille bornholmske fiskerleje Listed. Carlsen er repræsenteret på Bornholms Kunstmuseum i Rø med flere keramiske skulpturer og tegninger. På Fredensborg Hotel i Rønne hænger flere af hans keramiske relieffer.

Finn Carlsen var gift med kunstneren Else Bang. De fik to børn. Jon Bang Carlsen og Hanna Carlsen, begge kunstnere. I sit andet ægteskab blev han gift med keramikeren Mette Høm (datter af malerne Kirsten Høm og Poul Høm).

 

Billedhuggere fra Danmark
Keramikere fra Danmark
Malere fra Danmark
Danskere i 1900-tallet
Personer fra Klampenborg
Personer fra Bornholm
FA Cup 1878-79

Football Association Challenge Cup 1878-79 var den ottende udgave af Football Association Challenge Cup, nutildags bedre kendt som FA Cup. 43 klubber var tilmeldt turneringen, der blev afviklet som en cupturnering. Seks af klubberne trak sig imidlertid inden deres første kamp, så turneringen fik reelt deltagelse af 37 klubber. Den første kamp blev spillet den 2. oktober 1878, og finalen blev afviklet den 29. marts 1879 på Kennington Oval i London, hvor Old Etonians FC vandt 1-0 over Clapham Rovers FC. Det var Old Etonians' første FA Cup-triumf gennem tiden. Holdet havde to gange tidligere været i finalen og tabt: i 1875 og 1876. Til gengæld var det første gang, at Clapham Rovers' spillede sig frem til FA Cup-finalen.

Resultater

Første runde 

Første runde blev spillet i perioden 2. oktober – 16. november 1878 og havde deltagelse af 42 hold, der spillede om 21 pladser i anden runde. Eagley FC var oversidder i denne runde.

Anden runde 

Anden runde blev spillet den 4. december 1878 – 4. januar 1879 og havde deltagelse af de 22 hold, der var gået videre fra første runde, som spillede om 11 pladser i tredje runde.

Tredje runde 

Tredje runde blev spillet den 11. januar – 6. februar 1879 og havde deltagelse af de ti af de elleve hold, der var gået videre fra tredje runde. På grund af det ulige antal deltagere var Swifts FC oversidder og gik dermed videre til kvartfinalerne uden kamp.

Kvartfinaler 

Kvartfinalerne havde deltagelse af de seks hold, der gik videre fra tredje runde, som spillede om tre pladser i semifinalerne.

Semifinale 

Semifinalen havde deltagelse af to af de tre hold, der gik videre fra kvartfinalerne. På grund af det ulige antal hold, var Clapham Rovers FC oversidder i denne runde og gik derfor videre til finalen uden kamp.

Finale

Kilder / eksterne henvisninger 
 FA Cup Archive  
 RSSSF – 1878–79 FA Cup  
 FA Cup finals – 1879

Noter 

Sæsoner i FA Cup
Fodbold i 1878
Fodbold i 1879
Welsh Cup 1878-79

Welsh Cup 1878-79 var den anden udgave af Welsh Cup. 19 hold var tilmeldt turneringen, men heraf meldte et hold afbud inden sin første kamp, så reelt deltog 18 hold i turneringen. Finalen blev afviklet den 29. marts 1879 på Cricket Field i Oswestry, hvor Newtown White Star FC sikrede sig sin første triumf i Welsh Cup ved at besejre de forsvarende mestre fra Wrexham Town FC med 1-0.

Resultater

Første runde 

På grund af det ulige antal deltagere, var Oswestry Town FC oversidder i denne runde og gik dermed videre til anden runde uden kamp.

Anden runde 

På grund af det ulige antal deltagere, var Newtown FC oversidder i denne runde og gik dermed videre til kvartfinalerne uden kamp.

Kvartfinaler 

Wrexham Town FC og Oswestry Town FC var oversiddere i denne runde og gik derfor videre til semifinalerne uden kamp.

Semifinaler

Finale

Kilder / eksterne henvisninger 
 Welsh Football Data Archive 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1878
Fodbold i 1879
Hydrofoilfartøj

Hydrofoilfartøj er et fartøj med bæreplan under skroget, der løfter skroget op over vandoverfladen. Dermed mindskes friktionen mellem båd og vand og det giver mulighed for højere hastighed. Nok af bæreplanet skal blive i vandet for at holde hydrofoilfartøjet over vandet.

Flyvebådene mellem Havnegade i København og Malmø blev mellem 1965 og 1977 betjent af hydrofoilbåde, til de blev afløst af katamaranfærger.

Se også 
 Flyak

Eksterne kilder og henvisninger 

 Den Store Danske – Hydrofoilfartøj
 Hydrofoilbåd på Oderfloden
Vueling Airlines

Vueling Airlines er et flyselskab fra Spanien. Selskabet er ejet af private investorer, og har hub og hovedkontor på Barcelona El Prat Lufthavn i den catalonske by El Prat de Llobregat, ved Barcelona i Spanien. Selskabet startede flyvningerne i 2004.

Vueling fløj i september 2013 til omkring 70 destinationer i Spanien og resten af Europa med Airbus A320 fly.

Historie 
Vueling blev etableret i februar 2004 og startede operationerne 1. juli 2004 med en flyvning mellem Barcelona og Ibiza Lufthavn på øen Ibiza. Den første flyflåde bestod af to Airbus A320 fly med base i Barcelona, og de første ruter gik til Paris, Bruxelles, Palma de Mallorca og Ibiza.

De første aktionærer i Vueling Airlines var Apax Partners (40%), Inversiones Hemisferio (Grupo Planeta) (30%), Vuelings ledelsesteam (23%) og VA Investor (JetBlue Airways) (7%). Hovedpersonerne ved grundlæggelsen af selskabet, Lázaro Ros og Carlos Muñoz besatte fra starten ledelsesposterne i Vueling. 

Madrid blev flyselskabets anden base, efter af Vueling i 2005 udstationerede fly på Madrid-Barajas Lufthavn. I 2007 blev selskabets første base udenfor Spanien åbnet, da Aéroport Paris-Charles de Gaulle i Paris kom på kortet. Sevilla fulgte i december 2007.

Økonomiske problemer 
2007 blev et økonomisk vanskeligt år for Vueling. Apax Partners solgte deres sidste 21% af aktierne i selskabet i juni. I august og oktober fik Vueling advarsler af de spanske finansmyndigheder på grund af dårlig økonomi. To direktører og bestyrelsesformanden trådte tilbage kort før den anden nedjustering i 2007. Handel med selskabets aktier var også midlertidigt suspenderet.

Dette førte til at Barbara Cassani, tidligere administrerende direktør for det britiske lavprisselskab Go Fly, blev formand for bestyrelsen i september 2007. I november 2007 udnævnte Vueling administrerende direktør for Spanair, danske Lars Nygaard som ny administrerende direktør. Han erstattede Carlos Muñoz, som forblev medlem af bestyrelsen.
Vueling Airlines gennemgik derefter en omstrukturering, og fik sit første overskud i regnskabet i midten af 2009. Paris-basen blev også lukket, da selskabet ville koncentrere sig om det spanske marked.

Fusion med Clickair 
I juni 2008 offentliggjorde Vueling og den spansk konkurrent, lavprisflyselskabet Clickair, at de to flyselskaber havde til hensigt at fusionere. 15. juli 2009 havde de forskellige myndigheder godkendt planerne, og de to selskaber fløj videre under Vueling navnet. 

I 2010 fløj Vueling med 11 millioner passagerer til omkring 50 destinationer. I november 2011 begyndte selskabet at flyve 3 ugentlige afgange i mellem Madrid og Københavns Lufthavn på vegne af Iberia. Vueling åbner i foråret 2012 blandt andet ruter fra Barcelona til Aalborg Lufthavn og København, ligesom Stockholm-Arlanda Lufthavn kommer på rutekortet.

Eksterne henvisninger 

 Vueling Airlines officielle hjemmeside

Referencer 

Flyselskaber fra Spanien
Etableret i 2004
Scottish Cup 1878-79

Scottish Football Association Challenge Cup 1878-79 var den sjette udgave af Scottish Football Association Challenge Cup, nu til dags bedre kendt som Scottish Cup. De første kampe blev spillet den 21. september 1878, og finalen blev afviklet den 19. april 1879, hvor Vale of Leven FC spillede uafgjort 1-1 med Rangers FC. Finalen skulle spilles om en uge senere, men Rangers FC stillede ikke op til omkampen i protest mod en kendelse i den første kamp, hvor holdet fik annulleret en scoring. Og dermed sikrede Vale of Leven FC sig sin tredje triumf i Scottish Cup uden at spille omkampen.

Resultater

Første runde

Anden runde

Tredje runde 

Renfrew FC og Rob Roy FC var oversidder i tredje runde og gik dermed videre til fjerde runde uden kamp.

Fjerde runde 

På grund af det ulige antal hold, var Partick FC oversidder, og dermed gik holdet uden kamp videre til ottendedelsfinalerne.

Ottendedelsfinaler

Kvartfinaler 

På grund af det ulige antal hold var Helensburgh FC oversidder i kvartfinaler og gik dermed videre til semifinalen uden kamp.

Semifinaler 

På grund af det ulige antal hold, var Rangers FC oversidder i semifinalerne og gik dermed videre til finalen uden kamp.

Finaler

Kilder / eksterne henvisninger 
 London Hearts Supporters Club – Scottish Cup Results for 1878-79 
 IFFHS: Scottish Cup 1878–79 
 Scottish FA – Scottish Cup Final Archive

Noter 

Sæsoner i Scottish Cup
Fodbold i 1878
Fodbold i 1879
Spøttrup (flertydig)

Spøttrup kan henvise til flere stednavne i Danmark:
 Spøttrup (Halling Sogn) – en bebyggelse og et ejerlav i Halling Sogn, Odder Kommune
 Spøttrup (Rødding Sogn) – en bebyggelse, et ejerlav og en landbrugsejendom i Rødding Sogn, Skive Kommune
 Spøttrup (Sneum Sogn) – en bebyggelse i Sneum Sogn, Esbjerg Kommune
 Spøttrup Borg – middelalderborg ved Spøttrup, Skive Kommune
Greven af Saint-Germain

Josephe Saint-Germain (også Grev Saint-Germain) (født 1712?, død 27. februar 1784) var en alkymist og eventyrer, hvis oprindelse stadig er usikker.

Ifølge von Lowzow var han en uægte søn af den transylvanske fyrste og oprørsleder Franz 2. Leopold Ragoczy af Siebenbürgen, men det har også været foreslået, at han var en uægte søn af Maria af Neuburgen, enke efter Karl 2. af Spanien, mens andre igen har foreslået, at han stammede fra en ukendt familie i Portugal.

Han optrådte under forskellige navne som Aymar og Markis de Betmar. Han bevægede sig i de fine kredse i Europas hovedstæder og skaffede sig adgang til hofferne, hvor det lykkedes ham ved sine alkymistiske kunster at indynde sig hos forskellige fyrster, bl.a. landgreve Carl af Hessen, hos hvem han døde.

Greven yndede at udgive sig for at være mange hundrede år gammel, og ikke bare mens han levede, men især efter hans død, udbredte der sig mange overnaturlige historier om hans person, og han har inden for okkultismen, således f.eks. i teosofien, opnået en nærmest mytisk status.

Henvisninger

Litteratur 
 Marie Antoinette von Lowzow, Saint-Germain – Den mystiske greve, Dansk Historisk Håndbogsforlag, 1981. .
 C.J. Anker (red.), Prins Carl af Hessens Optegnelser 1744-1784, Kristiania: F.T. Mallings Boghandels Forlag 1893. S. 158-163.
 Oakley, The Comte de Sainte-Germain, London, 1912.

Personer i oplysningstiden
Alkymister
Mystikere
At komme ind i himlen levende
Løbesod

Løbesod er en tjæremasse, der aflejres i skorstene i forbindelse med afbrænding af brændsel ved for lav temperatur. Løbesod kan opstå, hvis afbrændingsgasserne kondenserer i skorstenen, hvorved tjærepartikler bliver siddende i skorstenen som sod i stedet for at blive ført op gennem skorstenen. Løbesod kan give skader indvendigt i skorstenen, men kan også trænge igennem skorstenen, hvilket giver skader på bygningen. Aflejringer af løbesod i skorstenen medfører endvidere risiko for skorstensbrand. Løbesod har en ubehagelig lugt.

Kilder 
 Artikel fra Huset & Haven

Ild
Tensiometer

Et tensiometer er et måleinstrument, som især anvendes inden for overfladefysik til at bestemme overfladespænding, grænsefladespænding og såvel statiske som dynamiske kontaktvinkler.

I jordbruget findes en version af instrumentet, som har en praktisk anvendelse, nemlig som én af de følere, der regulerer vandingen til væksthusplanter.

Måleinstrumenter
Alfred H. Lilliendahl

Alfred Harry Lilliendahll f. Lilliendahl (31. maj 1909 i Engelstrup ved Grevinge – 30. oktober 2009 i København) var en dansk maler. 

Alfred Harry Lilliendahll har siden sin deltagelse på Spiralen arbejdet med maleri, tegning og litografi ud fra en spontan-abstrakt opfattelse.

Hæder 
Statens Kunstfond 1970-71, 1973-74;

Eksterne henvisninger og kilder 
 
 
 Pårørende fik besøgsforbud efter klage over omsorgssvigt | information.dk

Malere fra Danmark
Hundredårige
Anders Overgaard Bjarklev

Anders Overgaard Bjarklev (født 2. juli 1961) er en dansk professor, ph.d. og dr.techn., der siden 1. november 2011 har været rektor for Danmarks Tekniske Universitet (DTU), hvor han efterfulgte Lars Pallesen. Han har været formand for Danske Universiteter siden d. 2. september 2015.

Bjarklev er uddannet fra DTU, hvor han blev civilingeniør i 1985, ph.d. i 1988 og dr.techn. i 1995. Fra 2004 var han institutdirektør for DTU Fotonik, og fra 2010 til sin udnævnelse som rektor var han universitetets prorektor.

Han har blandt andet forsket i optiske fibre og optoelektronik, hvilket har afstedkommet flere patentansøgninger, etableringen af to selskaber samt mere end 150 videnskabelige artikler i internationale publikationer. Han har desuden fungeret som referee på en række videnskabelige tidsskrifter, eksempelvis Science og Nature.

I 2004 modtog Bjarklev Villum Kann Rasmussens Årslegat til Teknisk og Naturvidenskabelig Forskning, uddelt af Villum Fonden, på 1,5 millioner kroner.

Referencer 

Ingeniører fra Danmark
Rektorer ved Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Knytnævehilsen

Knytnævehilsen (også kaldet fist bump eller knuckle bump fra engelsk) er en hilsen, der har samme funktion som et håndtryk eller et high five. En knytnævehilsen kan også være en måde at udtrykke respekt. 

En knytnævehilsen gives ved at to personer begge knytter en hånd og herefter let slår de knyttede næver sammen. I modsætning til et almindeligt håndtryk, der normalt kun gives med højre hånd, kan en knytnævehilsen gives med begge hænder.

Kilder 
 A Brief History of the Fist Bump, Time Magazine, 05.06.2008 

Hilseformer
Arne Juhl Jacobsen

Arne Juhl Jacobsen (født 23. juli 1921 i Kolding) er en dansk billedhugger. Juhl Jacobsen blev uddannet hos Hans Hansens Sølvsmedie i Kolding ca. 1940- 44. 

Arne Juhl Jacobsen har arbejdet med abstrakt skulptur siden 1945. Jernet var hans foretrukne materiale. Juhl Jacobsen var i 1947 medstifter af Spiralen og i 1970 af Den Nordiske.

Ekstern henvisning 
 

Billedhuggere fra Danmark
Personer fra Kolding